**แบบถอดองค์ความรู้การปลูกยางแบบผสมผสาน**

**1. เรื่องสวนยางพาราผสมผสาน**

**2. ชื่อเจ้าขององค์ความรู้**

ชื่อ นายดอเลาะ ตอกอ

ที่อยู่ 75/2 หมู่ที่ 6ต.กาลิซา อ.ระแงะ จ.นราธิวาส

ปัจจุบัน อาชีพเกษตรกร

**3. ความเป็นมา**

เกษตรกรมีพื้นที่ทำกินทั้งหมดประมาณ 15ไร่ แบ่งเป็น

พื้นที่สวนยางพาราแบบผสมผสาน 15ไร่พืชร่วมยางพาราในแต่ละแปลง มีดังนี้

แปลงที่ 1 เนื้อที่ 5 ไร่ สละอินโด

แปลงที่ 2 เนื้อที่ 5ไร่ ปลูกลองกอง

แปลงที่ 3 เนื้อที่ 5 ไร่ ทุเรียน มังคุด

**4. องค์ความรู้**

* 1. **ข้อมูลทั่วไปของการทำสวนยางพาราแบบผสมผสาน**

ปลูกแบบผสมผสาน 10 ไร่ ปลูกยางพาราระยะ 3x8 เมตร ไร่ละ 67 ต้น ปลูกสละอินโด ปลูกลองกอง ทุเรียน มังคุด ไร่ละ 10 ต้น

* 1. **เทคนิคในการปลูกพืชร่วมยางพารา**

ใส่ปุ๋ยปีละ 1 ครั้ง (ปุ๋ยผสม) ตัดหญ้าปีละ 1-2 ครั้ง

**ผลด้านสิ่งแวดล้อม**

ดินมีความชุ่มชื้นสูง ส่วนผลการเก็บตัวอย่างเพื่อเป็นข้อมูลประกอบที่ใช้ในการวิเคราะห์สภาพดินและการชะล้างของน้ำบนหน้าดิน

ความหลากหลายของพืชและสัตว์ในพื้นที่สวนของเกษตร พืชที่พบเห็นได้ในสวน ได้แก่ชะพลู ยีแรดหนู พลู บอนหอม มะระขี้นก ขมิ้น กะทือ สัปปะรด พืชสมุนไพร เช่น ขมิ้นฤาษี ทองพันชั่ง

* 1. **การยอมรับจากครอบครัว ชุมชน และสังคม**

ทุกคนในครอบครัวเห็นด้วยกับการทำสวนยางพาราแบบผสมผสาน ทั้งพ่อที่ช่วยดำเนินงานภายในสวน และภรรยาที่ให้การสนับสนุนและให้กำลังใจ

สำหรับคนในชุมชน ในระยะแรกจะคอยเฝ้าสังเกตการเปลี่ยนแปลง แต่ปัจจุบันก็หันมาทำตามอย่างหลายสวน ผนวกกับมีโครงการธนาคารต้นไม้ จึงทำให้การหันมาทำสวนยางพาราแบบผสมผสานของคนในชุมชนมีความสะดวกในการสรรหาพันธุ์ไม้มาปลูกเป็นพืชร่วมยางพารา

* 1. **การเปรียบเทียบผลได้ผลเสียของการทำสวนยางแบบผสมผสานจากประสบการณ์**

ความเข้มข้นและปริมาณของน้ำยางในแปลงสวนยางพาราแบบผสมผสานไม่แตกต่างนักกับแปลงสวนยางพาราเชิงเดี่ยว ความเข้มข้นอยู่ที่ 30-34 % จำนวนวันกรีดเพิ่มขึ้น จำนวน 190 วันต่อปี ผลผลิตเพิ่มขึ้นจำนวน 341 กิโลกรัมต่อไร่ต่อปี

ในมุมมองทางด้านเศรษฐกิจ ผลผลิตที่ได้จากสวนยางพาราแบบผสมผสานถือว่าเพียงพอต่อการใช้จ่ายในบ้าน นอกจากรายได้เสริมแล้ว การทำสวนยางพาราแบบผสมผสานยังสามารถลดค่าใช้จ่ายในการดูแลและจัดการสวนได้จากปริมาณปุ๋ยที่ใช้น้อยลง จำนวนครั้งของการตัดหญ้าลดลง

ทางด้านสังคม ได้ทำให้คนในสังคมมีกิจกรรมร่วมกัน ทำงานร่วมกัน ชุมชนเข้มแข็ง คนในชุมชนให้ความสนใจการทำสวนยางพาราแบบผสมผสาน จนมีการขยายพื้นที่การทำสวนยางพาราแบบผสมผสานในหมู่บ้านเกือบ 30% ของหมู่บ้าน และยังขยายไปสู่หมู่บ้านอื่น ตำบลอื่น และสู่อำเภออื่นด้วย

ปัจจุบันสามารถมองเห็นได้ว่าสิ่งแวดล้อมของหมู่บ้านดีขึ้นมาก บรรยากาศร่มรื่น อากาศมีความชุ่มชื่น มีพรรณไม้เพิ่มขึ้นและหลากหลาย

* 1. **ข้อเสนอแนะในการทำสวนยางพาราแบบผสมผสาน**

อยากให้ปลูกยางในระยะ 3x8 และ 3X9เมตร ดีกว่า ระยะ 3x7 เมตร เพราะได้ประโยชน์ในการปลูกพืชร่วมยางด้วย การปลูกพืชร่วมยางก็ให้ปลูกแบบสลับฟันปลา และควรปลูกสลับพันธุ์ไม้กัน ไม่ปลูกพืชชนิดเดียวในแนวเดียวกันเพื่อให้ได้ความหลากหลายของอินทรียวัตถุ

* 1. **ความคิดเห็นในการทำสวนยางแบบผสมผสานกับการลดความเสี่ยงการพังทลายของหน้าดินในพื้นที่ลาดชัน**

การทำสวนยางพาราแบบผสมผสานจะช่วยลดความเสี่ยงเรื่องการพังทลายของหน้าดินและดินถล่มได้ ทั้งนี้ได้มีการเสนอให้ทางจังหวัดนราธิวาส สนับสนุนการปลูกพืชร่วมยางพาราเพื่อป้องกันดินถล่มแล้ว

สำหรับพืชที่จะปลูกเป็นพืชร่วมยางพาราที่มีความเหมาะสมกับลักษณะพื้นที่ลาดชันได้แก่ ไผ่ เนื่องจากใบไผ่ทำให้ดินมีความอุดมสมบูรณ์กว่าพืชอื่น ๆ ด้วยธาตุอาหารที่มีในใบไผ่ อัตราการร่วงและปริมาณของใบที่ร่วงลงดินจำนวนมาก อีกทั้งไผ่เป็นพืชที่ให้ออกซิเจนจำนวนมาก และมีรากฝอยจำนวนมากซึ่งจะช่วยลดการกัดเซาะหน้าดินได้ดี

* 1. **การเพิ่มประสิทธิภาพยางพารา**

การคัดเลือกพันธุ์เลือกปลูกยางชำถุงพันธุ์ RRIM 600 เพราะเป็นพันธุ์ที่มีขนาดลำต้นโตและกรีดได้ 2-3 วันหยุด 1วันให้ผลผลิตสม่ำเสมอ การดูแลรักษาใช้วิธีปราบวัชพืชโดยเขตกรรมไม่ใช้สารเคมีในการปราบวัชพืช ผสมปุ๋ยเคมีใช้เองสูตร 20-8-20 เพื่อลดต้นทุนราคาถูกกว่าท้องตลาดกระสอบละ 100 บาท ทำให้ผลผลิตเพิ่มขึ้นความเข้มข้นของน้ำยาง 30-35% น้ำยางมีประสิทธิภาพส่วนการปลูกไม้ร่วมยางช่วยเพิ่มความหลากหลายทางชีวภาพและระบบนิเวศทำให้ดินมีอินทรีย์มากขึ้น ป้องกันการชะล้างหน้าดิน ไม่เกิดโรค และมีความยั่งยืนในอาชีพการทำสวนยางพารา

**4.8ปัจจัยแห่งความสำเร็จ**

-กำหนดรูปแบบและแรงจูงใจการปลูกต้นไม้ในสวนยางพารา

-การผลิตที่คำนึงถึงความหลากหลายทางชีวภาพและระบบนิเวศ

-นำแนวคิดป่า 3 อย่างประโยชน์ 4 อย่างของพระบาทสมเด็จพระเจ้าอยู่หัว โดยยึดหลักเศรษฐกิจพอเพียง

.......................................................